《寄题黄文昌觞咏亭》
宋代·谢逸

门前五柳陶渊明，归卧柴桑呼不醒。锦官城西杜少陵，醉挹浣花溪水横。

几杖颠倒杯盘倾，似闻殷殷金石声。乃知达士未忘情，一觞一咏有馀清。

银杯落手新诗成，仰视寥廓鸿冥冥。富贵于我浮云轻，兴来慎勿骑长鲸。

人言唯君可卿卿。

作者简介：谢逸（1068-1113），字无逸，号溪堂。宋代临川城南（今属江西省抚州市）人。北宋文学家，江西诗派二十五法嗣之一。与其从弟谢薖并称“临川二谢”。与饶节、汪革、谢薖并称为“江西诗派临川四才子”。 曾写过300首咏蝶诗，人称“谢蝴蝶”。